Zekerijah Osmić
Zekerijah Osmić je bosanskohercegovački političar rođen u Brčkom 1956. godine, gdje je završio osnovnu, srednju školu i Ekonomski fakultet. Od 2014. godine obavlja potpredsjedničku funkciju u Socijaldemokratskoj partiji BiH. Od 1976. godine radio je kao nastavnik matematike i fizike, a poslije je kao diplomirani ekonomista bio direktor Omladinske zadruge i Doma mladih u Brčkom. Od 1988. do 1992. godine bavio se privatnim preduzetništvom. Od 1992. do 1996. godine bio je šef logističkog centra Vlade Brčko-Rahić. Od 1996. do 1998. godine obavljao je dužnosti sekretara za privredu i pomoćnika načelnika za privredu i finansije Vlade Brčko-Rahić. Od 1998. do 2006. godine u tri mandata bio je poslanik Socijaldemokratske partije BiH u Narodnoj skupštini RS-a. Godine 2006. bio je savjetnik gradonačelnika Brčko distrikta BIH za privredu i finansije, a obavljao je i dužnost Šefa odjeljenja za javni registar u Vladi Brčko distrikta. Od 2008. do 2012. godine bio je Šef Odjeljenja za javni registar u Vladi Brčko distrikta. U periodu od jula 2012. do marta 2015. godine je obaljao funkciju ministra odbrane Bosne i Hercegovine, a na toj poziciji ga je nasljedila Marina Pendeš. Oženjen je i otac troje djece.